Onde-onde

Onde-onde (, ), klepon (, ) atau buah melaka ()  merupakan sejenis hidangan yang sering dijumpai di Malaysia, Indonesia, Singapura dan juga Brunei. Ia diperbuat daripada bahan-bahan seperti tepung beras pulut, manisan, garam, air dan daun pandan (untuk warna dan baunya yang harum) yang dikukus sebelum bersalut kelapa parut.

Asal 
Berdasarkan sumber sejarah, kuih ini berasal dari masakan Orang Melayu yang berasal dari Melaka. Warnanya hijau disebabkan oleh daun pandan yang terdapat di dalam adunan, daunnya banyak digunakan dalam masakan Asia Tenggara.

Pembuatan 
Dohnya diperbuat daripada tepung pulut yang adakalanya dicampur dengan ubi kayu. Doh ini diwarnakan dengan air perahan daun pandan wangi atau suji.

Penyebaran
Kuih onde-onde ini boleh didapati sepanjang tahun tetapi lebih diminati waktu bulan puasa. Ia sesuai dimakan semasa minum petang. Kuih onde-onde mempunyai adunan tepung beras pulut yang menyelitupi manisan nisan di sebelah pantai timur atau gula kabung di sebelah pantai barat (buah melaka). Kuih ini dibebat dalam kelapa parut sebelum dihidangkan bagi mengelak ia melekat-lekat di antara sesama sendiri.

Kuih onde-onde tahan lebih lama jika disimpan dalam peti sejuk. Ia sering untuk dihasilkan bagi jualan harian, dan juga mudah untuk dihasilkan untuk makan sendiri.

Dalam budaya popular 
Kuih onde-onde biasanya dihasilkan sebagai hidangan makan petang. Kuih onde-onde biasanya agak mudah untuk dihidangkan kerana ia tidak begitu melikit atau berkuah. Kuih onde-onde biasanya ada dihidangkan sebagai hidangan pejabat, contohnya semasa mesyuarat.

Galeri

Rujukan

Pautan luar 

 kuih muih tradisional Melayu Kelantan.

Onde-onde
Onde-onde